Bihar : RJD MLA appreciates CM Nitish Kumar in JDU dahi chura bhoj, Patna News in Hindi - www.khaskhabar.com
बिहार Jan 20, 2020 1:36 amहिन्दी I English
पटना। मकर संक्रांति के मौके पर कई राजनीतिक दलों द्वारा यहां बुधवार को दही-चूड़ा भोज का आयोजन किया गया है। सत्ताधारी जनता दल (युनाइटेड) के प्रदेश अध्यक्ष वशिष्ठ नारायण सिंह की ओर से आयोजित दही-चूड़ा भोज में सियासी रंग भी खूब चढ़ा। इस भोज में मुख्यमंत्री नीतीश कुमार और उपमुख्यमंत्री सुशील कुमार मोदी सहित राष्ट्रीय जनतांत्रिक गठबंधन (राजग) के नेता तो पहुंचे ही, राष्ट्रीय जनता दल (राजद) के विधायक फराज फातमी भी इसमें शामिल हुए।
राजद नेता और दरभंगा जिले के केवटी क्षेत्र से विधायक फराज फातमी ने कहा कि इस भोज में उनके शामिल होने को सियासत नजर से नहीं देखा जाना चाहिए, लेकिन उन्होंने इस दौरान मुख्यमंत्री नीतीश कुमार की जमकर तारीफ की। पूर्व केंद्रीय मंत्री अली अशरफ फातमी के पुत्र फराज फातमी ने पत्रकारों से कहा कि नागरिकता संशोधन अधिनियम (सीएए) और एनआरसी पर विधानसभा में मुख्यमंत्री नीतीश कुमार स्पष्टता से बात कर चुके हैं।
इसके बाद इस मामले को लेकर कोई बात बचती नहीं है। उन्होंने कहा कि तेजस्वी अब क्यों विरोध कर रहे हैं, यह वही बता पाएंगे। उन्होंने इस दौरान मुख्यमंत्री के जल-जीवन-हरियाली अभियान की भी जमकर तारीफ की।
Tags: bihar, rjd mla, cm nitish kumar, jdu, dahi chura bhoj, vashisth narayan singh, faraz fatmi, nitish kumar, tejashwi yadav, makar sakranti, hindi news, news in hindi, breaking news in hindi, real time news, patna news, patna news in hindi, real time patna city news, real time news, patna news khas khabar, patna news in hindi